### Beslutninger

Forslaget blev på byrådsmødet den 9. april 2025 henvist til Magistraten med henblik på at indgå i budgetdrøftelserne for 2026.

###

BUDGETFORSLAG FRA DD

[adresse] har med Ken Nissen 2024 taget et vigtigt skridt for at sikre trygge skoleveje for kommunens folkeskoleelever. Vi kan med fordel bruge samme tankegang, når det kommer til kommunens mange ungdomsuddannelser og videregående uddannelser – fra erhvervsskoler og gymnasier til Aarhus Universitet.

Derfor foreslår Danmarksdemokraterne, at der afsættes midler til at gennemføre en uddannelsesvejsanalyse efter samme model som skolevejsanalysen – i et samarbejde mellem Teknik og Miljø og relevante ungdoms- og videregående uddannelser. Formålet er at kortlægge trafikale udfordringer omkring ungdomsuddannelser og videregående uddannelser og udpege nødvendige forbedringer, både fysiske og adfærdsmæssige.

Unge er udsatte trafikanter. Mange unge cykler eller kører på scooter til skole og uddannelse, og de er i høj grad bløde trafikanter. Trafikken omkring ungdomsuddannelser er pressede. Flere steder i kommunen oplever man stor trængsel og kaotiske forhold i morgentimerne – særligt hvor mange elever ankommer på cykel, med letbane, bus eller bil.

Sikre og gennemtænkte trafikforhold gør det mere attraktivt at vælge cyklen frem for bilen. Det støtter både unges sundhed og kommunens klimamål, og når vi allerede har kortlagt skolevejene, bør vi samtidig sikre, at de ældste elever og studerende ikke bliver glemt.

Derfor foreslår Danmarksdemokraterne

1) At der afsættes midler til at gennemføre en uddannelsesvejsanalyse efter samme model som skolevejsanalysen.